**Mirjana Rakić** (Bunić, 7. ožujka 1948.), jugoslavenska i hrvatska novinarka. Najveći dio svog profesionalnog rada provela u redakciji vanjske politike na Televiziji Zagreb i kasnije Hrvatskoj radioteleviziji. Na Teleiziji Zagreb počela je raditi 1971. godine. 2005. godine Mirjani Rakić je dodijeljena *Novinarska nagrada Maja Miles* „radi izbora tema koje donose novi i drugačiji senzibilitet u hrvatski javni prostor i produbljivanja svijesti o ljudskim pravima i položaju žena na globalnoj razini". U karijeri je među mnogima drugima intervjuirala i Jasera Arafata, Margaret Thatcher i Moamera Gadafija. Hrvatski sabor imenovao je Mirjanu Rakić kao predsjednicu Vijeća za elektroničke medije i ravnateljicu Agencije za elektroničke medije 1.veljače 2014 uz odlukom predviđeni datum kraja mandata 3. veljače 2019. Zastupnici oporbene Hrvatske demokratske zajednice glasovali su protiv imenovanja Mirjane Rakić na čelno mjesto Agencije tvrdeći kako je novinarka nakon smrti Franje Tuđmana navodno izjavila kako je on za nju bio ratni zločinac. Prije dolaska na čelo Agencije, Rakić je od srpnja 2012. bila na mjestu vršitelja dužnosti ravnatelja Hrvatske radiotelevizije. Mirjana Rakić je iskazivala otvorenu podršku hrvatskom članstvu u Europskoj uniji i proeuropske stavove za vrijeme procesa pregovaranja i pristupanja u punopravno članstvo. U intervjuu koji je u prosincu 2015. godine dala Hrvatskom novinarskom društvu navodi se kako Rakić nikada nije radila u komercijalnim medijskim kućama. Mirjana Rakić je u jednom intervjuu izjavila da je po nacionalnosti Srpkinja iz Hrvatske i da je bila članica Saveza komunista Hrvatske, ali da je unatoč tome u devedesetima zbog profesionalnosti uspjela sačuvati radno mjesto kada su drugi kolege iz istih razloga gubili posao. U 2015. godini Mirjana Rakić je obnašala funkciju predsjednice *Mediteranske mreže regulatornih tijela* čiji su dio nacionalna medijska regulatorna tijela iz Jordana, Izraela, Libanona, Cipra, Turske, Moldavije, Grčke, Makedonije, Albanije, Kosovasporan status, Srbije, Crne Gore, Bosne i Hercegovine, Hrvatske, Italije, Tunisa, Francuske, Maroka, Španjolske i Portugala.

Oduzimanje licence Z1 televiziji
--------------------------------

U siječnju 2016, za vrijeme njezina mandata, Vijeće za elektroničke medije kaznilo je Z1 televiziju oduzimajući joj koncesiju na tri dana zbog govora mržnje nakon što je voditelj ove lokalne televizije Marko Jurič upozorio građane da ne hodaju u blizini sjedišta Srpske pravoslavne crkve u Zagrebu, jer bi im "djecu četnik mogao zaklati". Nakon odluke vijeća organizirani su nacionalistički prosvjedi na kojima se prema procjenama policije okupilo oko 5,000 osoba među kojima su neki uzvikivali ustaški pozdrav za dom spremni dok je vođa prosvjednika Velimir Bujanac Mirjani Rakić donio četničku kapu. Na prosvjedima je sudjelovao i tada novi potpredsjednik Hrvatskog sabora Ivan Tepeš iz Hrvatske stranke prava dr. Ante Starčević.

Izvori
------

1. 1 2 3  „Dobitnice novinarske nagrade Ženske mreže Hrvatske za rodno osjetljivo novinarstvo 2005.". Arhivirano iz originala na datum 2016-03-21. Pristupljeno 26. januar 2016.
2. 1 2  „BITKA ZA TREĆI POGROM". Pristupljeno 26. januar 2016.
3. 1 2 3  „Agencija za elektronske medije-Vijeće". Arhivirano iz originala na datum 2015-12-21. Pristupljeno 26. januar 2016.
4. 1 2 3  „Imovinsko stanje dužnosnika - Mirjana Rakić". Pristupljeno 26. januar 2016. [*mrtav link*]
5. ↑  „Mirjana Rakić-legenda novinarstva". Pristupljeno 26. januar 2016.
6. ↑  „Rakić imenovana za šeficu VEM-a, u Saboru se ukazao i Grbin". Pristupljeno 26. januar 2016.
7. ↑  „'Za Mirjanu Rakić je Franjo Tuđman bio ratni zločinac'". Pristupljeno 26. januar 2016.
8. ↑  „Novokmet imenovao v.d. ravnatelje i glavne urednike HRT-a". Pristupljeno 26. januar 2016.
9. ↑  „Debata o EU: Jakovini bitno da neće čekati na granici, a Macut zgrožen pregovorima o poljoprivredi". Pristupljeno 26. januar 2016.
10. ↑  „INTERVJU - MIRJANA RAKIĆ: TREBA NAM JAKA MEDIJSKA STRATEGIJA". Pristupljeno 26. januar 2016.
11. ↑  „The Presidential Address-The 17th Plenary Assembly of the Mediterranean Network of Regulatory Authorities". Arhivirano iz originala na datum 2016-02-04. Pristupljeno 26. januar 2016.
12. ↑  „List of the member authorities of Mediterranean Network of Regulatory Authorities". Arhivirano iz originala na datum 2016-02-04. Pristupljeno 26. januar 2016.
13. ↑  „Ugodno življenje u medijskom patrijarhatu: lijepe žene prolaze kroz jad". Pristupljeno 26. januar 2016.
14. ↑  „Vijeće za elektroničke medije privremeno oduzima koncesiju Z1 televiziji". Arhivirano iz originala na datum 2016-02-03. Pristupljeno 26. januar 2016.
15. ↑  „Prosvjednici vikali 'Za dom spremni' te vrijeđali Mirjanu Rakić i Gorana Radmana". Pristupljeno 26. januar 2016.
16. ↑  „FOTO: SAVSKA OPET PARALIZIRANA Masovni prosvjed branitelja zbog gašenja Z1 televizije, Jurič i Bujanec uručili Mirjani Rakić četničke kape!?". Arhivirano iz originala na datum 2016-01-27. Pristupljeno 26. januar 2016.
17. ↑  „Onaj prosvjed u Zagrebu obilježila i jedna bizarna situacija. Bujanec je Mirjani Rakić poklonio četničku kapu". Pristupljeno 26. januar 2016.

Vanjske veze
------------

* Mirjana Rakić–profesionalizam sa stilom, Ženska posla-časopis za žene u najboljim godinama
* Kolumne-Mirjana Rakić:65 godina, mirovina? -Hrvatsko društvo za Ujedinjene narode Arhivirano 2016-03-22 na Wayback Machine-u
* Kako uz Gadafija zaštititi civile? HRT Arhivirano 2020-10-26 na Wayback Machine-u
* Mirjana Rakić: Na televiziji je danas previše zvijezda, a premalo sjaja Arhivirano 2012-05-19 na Wayback Machine-u